Diari Oficial de la Generalitat Valenciana


Sumari del DOGV 7537, del 01-06-2015 (2015/4929)

Notificació de la sentència dictada en les actuacions del procediment de divorci contenciós número 1313/2014.
-------------------------------------------------------------------------------------------------------------

### Dades del document

Número de DOGV
:   7537

Data del DOGV
:   01-06-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/4929


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en les actuacions del procediment de divorci contenciós número 1313/2014. [2015/4929]  
Irene Rojas Roselló, secretària del Jutjat de Primera Instància número 8 de València   
Juí de divorci contenciós número 001313/2014   
Part demandant: Hugo Christian Bermúdez Padilla.   
Part demandada: Hilda Magdalena Garzón Chalco.   
Sobre divorcis no consensuats   
En el juí a què es fa referència, s'ha dictat la resolució que, literalment, és com es diu:  
  
«Dispositiva  
Estime la demanda plantejada per Hugo Christian Bermúdez Padilla, representat per la procuradora Ferrer Aznar, contra Hilda Magdalena Garzón Chalco, declarada en rebel·lia, i declare dissolt, per causa de divorci, el matrimoni contret pels indicats cònjuges, amb tots els efectes legals inherents a esta declaració, i les mesures definitives següents:  
  
1. S'atribuïx la guarda i custòdia del fill menor a la mare, Hilda Magdalena Garzón Chalco, i això en la forma i les condicions que es fixen en el fonament de dret primer d'esta resolució, i queda compartida la pàtria potestat amb son pare, Hugo Christian Bermúdez Padilla.  
  
2. Hugo Christian Bermúdez Padilla podrà relacionar-se amb el seu fill menor, si bé la determinació del règim de visites entre ambdós es diferix a l'execució d'esta resolució d'acord amb allò que s'ha expressat en el fonament de dret d'esta resolució.  
3. Hugo Christian Bermúdez Padilla haurà d'abonar en concepte d'aliments del fill menor d'edat, a Hilda Magdalena Garzón Chalco, una pensió alimentària en els cinc primers dies de cada mes i per mensualitats anticipades, i esta quantitat serà actualitzable anualment de conformitat amb l'IPC, i quedarà diferida a execució de sentència la concreta quantificació de l'obligació d'aliments, i això a instàncies de la mare i amb obligació d'ambdós pares d'abonar la mitat dels gastos de caràcter extraordinari de la vida del menor, els necessaris en qualsevol cas, i els convenients amb el consentiment de l'altre progenitor o autorització judicial.  
Tot això, sense fer una especial condemna en les costes d'este procediment.  
I quan siga ferma esta resolució, remeteu-ne un testimoniatge al registre civil on conste inscrit el matrimoni, perquè l'anoten al marge.  
  
Esta és la meua sentència, que, de conformitat amb el que disposen els articles 265 i 266 de la Llei Orgànica del Poder Judicial, cal anotar en el llibre corresponent, la qual s'haurà d'afegir a les actuacions originals, i ser notificada a les parts, a les quals se'ls farà saber que contra esta sentència podran interposar en este jutjat un recurs d'apel·lació, dins dels 20 dies següents a la seua notificació, i serà requisit necessari per a la seua admissió la consignació de la suma de 50 euros en el compte designat a este efecte. La pronuncie, mane i firme.  
Publicació. Llegida i publicada l'anterior sentència pel magistrat jutge que la va dictar, en forma legal, i el mateix dia de la data. En done fe».  
  
Atés el desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte al tauler d'anuncis del jutjat, i en el Diari Oficial de la Comunitat Valenciana, per a portar a efecte la diligència de notificació al demandat.  
  
València, 19 de maig de 2015.- La secretària judicial: Irene Rojas Roselló.